Document ID: 32005R1009

ΚΑΝΟΝΙΣΜΌΣ (ΕΚ) αριθ. 1009/2005 ΤΗΣ ΕΠΙΤΡΟΠΉΣ
της 30ής Ιουνίου 2005
σχετικά με την τροποποίηση του κανονισμού (ΕΚ) αριθ. 2799/1999 για λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση ενίσχυσης στο αποκορυφωμένο γάλα και στο αποκορυφωμένο γάλα σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 10 και το άρθρο 15,
Εκτιμώντας τα ακόλουθα:
(1)
Στο άρθρο 7 παράγραφος 1 του κανονισμού (ΕΚ) αριθ. 2799/1999 της Επιτροπής (2) καθορίζεται το ποσό της ενίσχυσης για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή ζώων λαμβάνοντας υπόψη τις παραμέτρους που προβλέπονται στο άρθρο 11 παράγραφος 2 του κανονισμού (ΕΚ) αριθ. 1255/1999. Λόγω της μείωσης της τιμής παρέμβασης του αποκορυφωμένου γάλακτος σε σκόνη από 1ης Ιουλίου 2005, θεωρείται σκόπιμο να μειωθεί και το ποσό της ενίσχυσης.
(2)
Κατά συνέπεια, ο κανονισμός (ΕΚ) αριθ. 2799/1999 πρέπει να τροποποιηθεί αναλόγως.
(3)
Η επιτροπή διαχείρισης του γάλακτος και των γαλακτοκομικών προϊόντων δε διατύπωσε γνώμη εντός της προθεσμίας που καθορίστηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 7 του κανονισμού (ΕΚ) αριθ. 2799/1999, η παράγραφος 1 αντικαθίσταται από τα ακόλουθα:
«1. Το ποσό της ενίσχυσης καθορίζεται σε:
α)
2,42 ευρώ ανά 100 kg αποκορυφωμένου γάλακτος, του οποίου η περιεκτικότητα σε πρωτεϊνικές ύλες του στερεού χωρίς λιπαρά υπολείμματος είναι τουλάχιστον 35,6 %·
β)
2,14 ευρώ ανά 100 kg αποκορυφωμένου γάλακτος, του οποίου η περιεκτικότητα σε πρωτεϊνικές ύλες του στερεού χωρίς λιπαρά υπολείμματος είναι τουλάχιστον 31,4 % αλλά χαμηλότερη από 35,6 %·
γ)
30 ευρώ ανά 100 kg αποκορυφωμένου γάλακτος σε σκόνη, του οποίου η περιεκτικότητα σε πρωτεϊνικές ύλες του στερεού χωρίς λιπαρά υπολείμματος είναι τουλάχιστον 35,6 %·
δ)
26,46 ευρώ ανά 100 kg αποκορυφωμένου γάλακτος σε σκόνη, του οποίου η περιεκτικότητα σε πρωτεϊνικές ύλες του στερεού χωρίς λιπαρά υπολείμματος είναι τουλάχιστον 31,4 % αλλά χαμηλότερη από 35,6 %.».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 2005.

Labels: 17
6